stanford-oval/wikipedia huggingface dataset:
טד צ'יאנג
חייו

צ'יאנג נולד בפורט ג'פרסון, ניו יורק. שני הוריו נולדו בסין, והיגרו לטייוואן עם המשפחות שלהם במהלך המהפכה הקומוניסטית, לפני שהיגרו לארצות הברית. צ'יאנג השלים לימודי תואר במדעי המחשב מאוניברסיטת בראון ב-1989. במקביל, צ'יאנג השתתף בסדנת כתיבה לסופרי מדע בדיוני ידועה בשם "קלריון". לדבריו, ל"קלריון" השפעה רבה על כתיבתו. החל מ-2002 הוא עובד בתור בתור כותב טכני בתעשיית התוכנה ומתגורר בבלוויו (Bellevue), בסביבות סיאטל, וושינגטון.
צ'יאנג לא פרסם סיפורים רבים, אך קיבל פרס נבולה כבר על סיפורו הראשון, "מגדל בבל" (1990). ומאוחר יותר גם על סיפורו "סיפור חייך" (1999). כן קיבל פרס הוגו ונבולה על הנובלטה שלו, "גהנום הוא העדרו של אלוהים" (2001). צ'יאנג דחה מועמדות לפרס הוגו נוסף עבור סיפורו: "לאהוב את מה שאתה רואה: דוקומנטרי" כיוון שהסיפור הוגש בלחץ עמידה בלוח זמנים, וצ'יאנג לא היה מרוצה מהתוצאה הסופית. סיפורו "שבעים-ושתים אותיות" (העוסק בעיקר בגלמים) קיבל את "פרס סיידוייז עבור היסטוריה אלטרנטיבית".
בשנת 2015 ביקר טד צ'יאנג בישראל כאורח הכבוד של פסטיבל אייקון 2015.
יצירותיו

רשימה של הסיפורים הקצרים, הנובלטות או הנובלות שפרסם:
שמונה מסיפוריו קובצו באוסף "סיפורי חייך ואחרים", שיצא בעברית ב־2003 בהוצאת אופוס, בתרגום רחביה ברמן: "מגדל בבל", "חלוקה באפס", "הבן" ("Understand"), "סיפורי חייך", "לתפוס פירורים מן השולחן", "שבעים ושתים אותיות", "גיהנום הוא העדרו של אלוהים", "לאהוב את מה שרואים: תעודה" ו- "האבולוציה של המדע האנושי".
"נשיפה" (פרס לוקוס, פרס הוגו, פרס BSFA), יצא לאור בעברית בשנת 2014 בהוצאת טרה ספרים, בתרגומו של דידי חנוך.
"האמת בעובדה, האמת ברגש", יצא לאור בעברית בשנת 2015 בהוצאת טרה ספרים, בתרגומו של דידי חנוך.
"מחזור החיים של גופי תוכנה" (פרס לוקוס, פרס הוגו), יצא לאור בעברית בשנת 2015 בהוצאת טרה ספרים, בתרגומו של דידי חנוך.
"הסוחר ושער האלכימאי" (פרס נבולה, פרס הוגו) ו"מה מצופה מאיתנו" יצאו לאור בעברית בשנת 2015 בהוצאת טרה ספרים, בתרגומו של דידי חנוך.
הערות שוליים

↑  Award Bibliography: Ted Chiang מתוך אתר The Internet Speculative Fiction Database (באנגלית)
↑
↑  נשיפה | טד צ'יאנג, באתר טרה ספרים הוצאה לאור | Tera Books Publishing House
↑  האמת בעובדה, האמת ברגש | טד צ'יאנג, באתר טרה ספרים הוצאה לאור | Tera Books Publishing House
↑  מחזור החיים של גופי תוכנה | טד צ'יאנג, באתר טרה ספרים הוצאה לאור | Tera Books Publishing House
↑  הסוחר ושער האלכימאי | טד צ'יאנג, באתר טרה ספרים הוצאה לאור | Tera Books Publishing House
| --- | --- |
בקרת זהויות :  NLI: 987007570843705171  PLWABN: 9810577935405606  BIBSYS: 9041133  BNE: XX1689027  BnF: cb15094668z (data)  CiNii: DA19033344  GND: 1019234199  ISNI: 0000 0001 0921 8979  LCCN: n2001156449  NDL: 00931193  NKC: xx0077277  NLK: KAC200410864  NSK: 000625065  NTA: 407935002  RERO: 02-A012638447  SUDOC: 118001477  VIAF: 85807457   WorldCat (עם VIAF): 85807457
טלמו סארה

טלמו סאראוננדיה מונטויה (בספרדית: Telmo Zarraonandia Montoya;‏ 20 בינואר 1921 - 23 בפברואר 2006), שנודע בשם טלמו סארה, היה כדורגלן ספרדי ששיחק בעמדת החלוץ ונודע במיוחד בשל 15 שנותיו באתלטיק בילבאו והופעותיו בנבחרת ספרד. במשך 59 שנים, החזיק בשיא כמלך השערים בתולדות הליגה הספרדית עם 251 שערים עד שנשבר ב-2014 על ידי לאו מסי. כמו כן מחזיק בשיא כמבקיע המוביל בתולדות אתלטיק בילבאו עם 333 כיבושים בכל המסגרות.
הצטיינותו של סארה זכתה להוקרה רבה על ידי ארגונים וקבוצות בכדורגל הספרדי לאורך השנים, ובין היתר "פרס סארה", המוענק לשחקן הספרדי עם מספר הכיבושים הגבוה בליגה, קרוי על שמו. סארה גם זכה 6 פעמים בתואר הפיצ'יצ'י ובכך הפך לשחקן היחידי שזכה בתואר זה 6 פעמים למשך 66 השנים הבאות עד שליונל מסי שבר את שיאו.
קריירת מועדונים

סארה נולד בעיירה ארנדיו, והחל את הקריירה שלו במועדון הכדורגל המקומי ב-1937, עת חתם על חוזהו המקצועני הראשון. ב-1940 עבר לאתלטיק בילבאו, אשר בנתה את סגלה מחדש סביב שחקנים צעירים לאחר מלחמת האזרחים. פתיחתו בקבוצה הייתה מרשימה, כשהוא הבקיע צמד שערים כבר במשחק הבכורה שלו, נגד ולנסיה.
במהלך עונתו השנייה, 1941/1942, נעדר סארה מהקבוצה באופן זמני עקב שירותו הצבאי. לאחר חזרתו סייע לקבוצה להעפיל לגמר גביע המלך הספרדי, שם נחל עמה הפסד מאכזב לברצלונה - סארה החמיץ את הבעיטה המכריעה בדו-קרב בעיטות עונשין שהכריע את המשחק לזכות היריבה. בעונת 1942/1943 הוביל סארה את בילבאו לעונה המוצלחת ביותר בתקופתו, שהסתיימה בזכייה ב"דאבל" של אליפות ספרד וגביע המלך. הוא הבקיע 25 שערים בכל המסגרות במשך העונה, ובהם השער היחיד בניצחון על ריאל מדריד בגמר הגביע. בעונה הבאה סבל סארה משבר בעצם הבריח שהשבית אותו ממשחק לתקופה ארוכה, אך הצליח לזכות עם הקבוצה בגביע פעם נוספת.
בעונת 1944/1945 סיים סארה לראשונה כמלך השערים של הליגה, עם 20 שערים. במקביל סייע לבילבאו לזכות בגביע המלך בפעם השלישית ברציפות, על אף שהורחק על ידי השופט במשחק הגמר נגד ולנסיה. בשנים הבאות הפגין דומיננטיות יוצאת דופן מבחינה אישית, אף שבילבאו לא הגיעה להישגים קבוצתיים רבים. זכייתה הבאה של הקבוצה בתואר, גביע המלך, הגיע ב-1950. סארה הצעיד קבוצתו לניצחון על ריאל ואיאדוליד במשחק הגמר, במהלכו הבקיע ארבעה שערים, כולל שלושער בתוך ההארכה. בכך שבר שיא כיבושים למשחק גמר בתולדות הטורניר.
בעונת 1950/1951 שבר סארה את שיא ההבקעות לעונה בתולדות הכדורגל הספרדי, עם 38 שערי ליגה ב-30 משחקים, שיא שהחזיק מעמד במשך שישים שנה (נשבר על ידי כריסטיאנו רונאלדו). בתחילת העונה העוקבת, בנובמבר 1951, נזקק לניתוח ברגלו בעקבותיו נעדר עד לסיום העונה. לאחר שובו למגרשים, בעונת 1952/1953, המשיך להפגין את יכולתו הטובה וזכה בפעם השישית בקריירה בתואר מלך שערי הליגה.
בשנתיים הבאות ירד סארה בכושרו, וכשהוא על סף סיום הקריירה, שותף במשחקים מועטים ופינה את הבמה לשחקנים צעירים כדוגמת אנקו ארייטה. ב-1954 זכה סארה לטקס הוקרה במדריד על הקריירה המוצלחת שלו, וב-1955 סיים את דרכו בבילבאו. לאחר מכן שיחק בשתי קבוצות בליגת המשנה בטרם פרש סופית ממשחק ב-1957.
נבחרת ספרד

במרץ 1945 זומן סארה לראשונה לסגל נבחרת ספרד, למשחק הראווה נגד פורטוגל. הוא סייע לנבחרת לצלוח את משחקי מוקדמות מונדיאל 1950 - במשחק המכריע, נגד פורטוגל, הבקיע פעמיים בניצחון 1–5.
במהלך גביע העולם ב-1950 היה סארה אחד מבכירי הנבחרת. הוא הבקיע בכל אחד משני המשחקים הפותחים, נגד נבחרות ארצות הברית וצ'ילה, שבשניהם ניצחה ספרד. בהתמודדות האחרונה בשלב הבתים שיחקה ספרד מול נבחרת אנגליה החזקה. לאחר שנשמר בהצלחה במשך מרבית המשחק על ידי ההגנה האנגלית, הבקיע סארה את שער הניצחון, שבזכותו העפילה הנבחרת לבית הגמר של ארבע האחרונות. בשלב הגמר הפסידה הנבחרת הספרדית את כל משחקיה וסיימה במקום הרביעי, על אף שער שהבקיע סארה במשחק מול שוודיה. הישג זה היה הגדול ביותר של ספרד בגביע העולם במשך שישים שנה, עד שזכתה בשנת 2010 לראשונה בתולדותיה בגביע.
בפברואר 1951 הגיע סארה להישג מפורסם נוסף, כשהבקיע ארבעה שערים בניצחון 3–6 על נבחרת שווייץ. לאורך הקריירה השתתף סארה בעשרים משחקים בלבד במדי הנבחרת, אך הצליח להבקיע במהלכם 20 שערים. הוא מחזיק בממוצע השערים-למשחק הגבוה בתולדות הנבחרת.
תארים

אליפות ספרד: 1942/43
הגביע הספרדי (5): 1943, 1944, 1945, 1950, 1955
קופה אווה דוארטה: 1950
תואר הפיצ'יצ'י (6): 1944/45, 1945/46, 1946/47, 1949/50, 1950/51, 1952/53
מלך שערי אתלטיק בילבאו בכל הזמנים (332 שערים)
מלך שערי הגביע הספרדי בכל הזמנים (81 שערים)
השחקן שכבש את מספר השערים הרב ביותר בגמר גביע הספרדי אחד (4 שערים)
מלך השערים בכל הזמנים הדרבי הבסקי (14 שערים)
מלך השערים בכל הזמנים במפגשים בין אתלטיק בילבאו לבין ריאל מדריד (22 שערים)
הערות שוליים

↑  שיאו של טלמו סארה נשבר על ידי לאו מסי ב-22 בנובמבר 2014.
| נבחרת ספרד – מונדיאל 1950 (מקום רביעי) |
| --- | --- | --- |
|  1 אקוניה •  2 אלונסו •  3 אנטונייס •  4 אסנסי •  5 באזורה •  6 אלברס •  7 גאינסה •  8 ז'. גונסלבו •  9 מ. גונסלבו •  10 הרננדס •   11 איגואה •  12 א. אייסגירה • 13 גונקוסה •  14 לסמס • 15 מולוני • 16 ולנסיאגה • 17 פניסו • 18 מרטינס • 19 פוצ'דס • 20 רמלייטס • 21 סליבה • 22 סארה • מאמן: ג. אייסגירה |  1 אקוניה •  2 אלונסו •  3 אנטונייס •  4 אסנסי •  5 באזורה •  6 אלברס •  7 גאינסה •  8 ז'. גונסלבו •  9 מ. גונסלבו •  10 הרננדס •   11 איגואה •  12 א. אייסגירה • 13 גונקוסה •  14 לסמס • 15 מולוני • 16 ולנסיאגה • 17 פניסו • 18 מרטינס • 19 פוצ'דס • 20 רמלייטס • 21 סליבה • 22 סארה • מאמן: ג. אייסגירה | ספרד |
טדאוש סלובודז'אנק

| --- | --- |
אין תמונה חופשית
 לידה:  26 באפריל 1955 (בן 69) יניסייסק, רוסיה 
 שם במה:  Jan Koniecpolski 
 סוגה מועדפת:  מחזה 
 מדינה:  פולין 
 מקום לימודים:  III Liceum Ogólnokształcące im. Krzysztofa Kamila Baczyńskiego (1974)  האוניברסיטה היגלונית 
 פרסים והוקרה:  פרס קושצילסקי (1994)  פרס נייק (2010)  Paszport Polityki (1994)  Medal "Warsaw Ghetto Uprising" (2011) 
 פרופיל ב-IMDb
 
טדאוש סלובודז'אנק (בפולנית: Tadeusz Słobodzianek; נולד ב-26 באפריל 1955 ביניסייסק ברוסיה, ברית המועצות) הוא מחזאי, במאי תיאטרון וטלוויזיה ומבקר תיאטרון פולני. החל משנת 2012 הוא מכהן כמנהל אדמיניסטרטיבי ומנהל אמנותי של התיאטרון העירוני לדרמה של ורשה. נודע גם בכינוי יאן קונייצפולסקי.
ביוגרפיה

סלובודז'אנק נולד בשנת 1955 בעיר יניסייסק במחוז קרסנויארסק במרכז סיביר, שם הוגלו הוריו על ידי השלטונות הסובייטיים עקב פעילותם במסגרת ארמייה קראיובה, "צבא המולדת" הפולני. בדצמבר 1955 הורשתה המשפחה לשוב לפולין והתיישבה בביאליסטוק.
בשנת 1974 סולובוג'יאנק סיים לימודי תיכון עם בגרות בעיר ביאליסטוק. בשנים 1974–1979 הוא למד לימודי תיאטרון באוניברסיטה היגלונית בקרקוב. בשנים 1978–1979 כתב בקורת תיאטרון בדו-שבועון "סטודנט" בקרקוב ובשנים 1979–1982 בשבועון "פוליטיקה" - בשם העט יאן קונייצפולסקי.
את הקריירה כמחזאי התחיל בשנת 1980 עם יצירתו לילדים "Historia o żebraku i osiołku” (סיפור על קבצן ועל חמור) בתיאטרון "פינוקיו" בלודז'. ב-1980 ביים לראשונה בתיאטרון סטפאן יאראץ' בלודז - את המחזה "„Osmędeusze" מאת מירון ביאלושבסקי.
בשנים 1981–1982 כיהן סלובודז'אנק כמנהל אמנותי של תיאטרון וויצ'ייך בוגוסלבסקי בקאליש וב-1982 בתיאטרון הפולני בפוזנאן.
בשנים 1982–1983 עבד כיועץ רפרטואר בתיאטרון סטפאן יאראץ' בלודז ובשנים 1984–1989 בתיאטרון הבובות של ביאליסטוק.
בשנים 1988–1989 הרצה בפקולטה למשחק בובות שבבית הספר הגבוה לתיאטרון בביאליסטוק ובשנים 1989–1991 כיהן כמנהל אמנותי של תיאטרון "מיניאטורה" בגדנסק.
בשנת 1991 יחד עם פיוטר טמאשוק הקים סלובודז'אנק את להקת ויירשאלין (כיום תיאטרון ויירשאלין), אותה ניהל עד שנת 2003.
בשנים 1994–1995 כיהן כדרמטורג בתיאטרון לדרמה של העיר ורשה ובשנים 1999–2003 בתיאטרון החדש בלודז. ב-2003 ייסד סלובודז'אנק את המעבדה לדרמה, ששיתפה בהמשך פעולה עם התיאטרון הלאומי של ורשה והחל מ-2005 עם חברת היוצרים בתחום התיאטרון Towarzystwo Autorów Teatralnych. בשנים 2001–2012 הרצה במעבדה לרפורטאז' באוניברסיטת ורשה. בשנים 2001–2012 פעל גם כמנהל התיאטרון "נה וולי" שהתמזג מבחינה מוסדית עם התיאטרון גוסטב הולובק, התיאטרון העירוני לדרמה של ורשה. החל מ-2012 הוא מנהל התיאטרון העירוני לדרמה של ורשה.
מחזהו "הכתה שלנו" - דן בחייהם ויחסיהם של עשרה פולנים ויהודים, תלמידים לשעבר של כיתת בית ספר כשברקע אירועים היסטוריים: מלחמת העולם השנייה, פרעות נגד היהודים (עם רמזים לפוגרום הפולני נגד יהודי ידוואבנה ביולי 1941), אחר כך הדיקטטורה הקומוניסטית, הגירה לאמריקה.
יצירות (מחזות)

Historia o żebraku i osiołku 1980 (סיפור הקבצן והחמור)
Baśń jesienna 1981 (אגדת סתיו)
Pułapka 1983 (מלכודת)
Obywatel Pekosiewicz 1989 (האזרח פקושייביץ') - בבימוי מיקולאי גרבובסקי בתיאטרון "שטפאן יאראץ'" בלודז
Turlajgroszek 1990 - בבימוי פיוטר טומאשוק - בתיאטרון מיניאטורה בגדנסק
Jaskółeczka 1992
1992 Kowal Malambo - מלמבו הנפח - בבימוי מארק פשצ'ני בתיאטרון לדרמה בקושאלין
Merlin - inna historia 1993 - בבימוי פיוטר טומאשוק בתיאטרון ויירשאלין
Obywatel Pekoś 1997 (האזרח פקוש)
2001 - Sen pluskwy, czyli towarzysz Chrystu (חלום של פשפשים או בן לוייתו של כריסטוס) בבימוי קזימייז דיימק בתיאטרון נובי (החדש) בלודז
Nasza Klasa. Historia w XIV lekcjach 2008 (הכיתה שלנו. היסטוריה ב-14 שיעורים) - הבכורה בהתיאטרון הלאומי המלכותי בלונדון - בבימוי ביג'אן שייבאני
Kabaret na koniec świata 2011 (קברט בסוף העולם)
"טרילוגיית ויירשאלין: מבוססת על אירועים אמיתיים שהתרחשו בשנות ה-20 וה-30 של המאה ה-20 בגבול הפולני-בלארוסי
1985 - Car Mikołaj (הצאר ניקולאי) בכורה - בתיאטרון העירוני לדרמה של ורשה, בבימוי מצ'יי פרוס
1992- Prorok Ilja (הנביא אליהו) בבימוי המחבר, בתיאטרון הטלוויזיוני
2011- Śmierć proroka (מות הנביא)
2013 - Młody Stalin - (סטלין הצעיר) - בכורה - בתיאטרון העירוני לדרמה של ורשה, בבימוי אונדריי ספישאק
2015 - Historia Jakuba (סיפורו של יעקב)
2016 - Niedźwiedź Wojtek (הדב וויטק) - בכורה בתיאטרון העירוני לדרמה של ורשה, בבימוי אונדריי ספישאק
מחזות שלו הועלו על ידי קזימייז' דיימק, מצ'יי פרוס, מיקולאי גרבובסקי, אונדריי ספישאק, פיוטר טומאשוק, אנדריי וורון, ביג'אן שייבאני, ג'ואל גרינברג, כרמה פורטצ'לי, גאבור מאטה, בלנקה ז'יז'קה, היסאו טקאסה, דרק גולדמן, נטלי רינגלר, יאנה רוס, חנן שניר, אוסקרס קורשונובס, אניה סוסה, לאסלו בוצ'ארדי ואחרים.
מחזות בבימויו

1982 -Osmędeusze - מאת מירון ביאלושבסקי - בתיאטרון "שטפאן יאראץ'" בלודז.
1986 - "Scenariusz dla trzech aktorów - ,תסריט לשלושה שחקנים - מאת בוגוסלב שפר בתיאטרון הבובות בביאליסטוק
1988 - קברט Kabaret Kici Koci " קברט קיצי קוצי מאת מירון ביאלושבסקי בתיאטרון אתנאום בוורשה
1989 - Wielki Teatr Świata - התיאטרון הגדול של העולם מאת פדרו קלדרון דה לה ברקה בתיאטרון הבובות בביאליסטוק
1990 - "Historia o żebraku i osiołku' - "הסיפור על הקבצן והחמור" בתיאטרון מיניאטורה בגדנסק
1991 - Czerwony Kapturek - כיפה אדומה מאת יאן בז'כווה בתיאטרון מיניאטורה בגדנסק
1994 - "Prorok Ilja" מאת טדאוש סלובודז'אנק - בתיאטרון הטלוויזיה
1995 - Magia Grzechu (קסמי החטא) מאת פדרו קלדרון דה לה ברקה בתיאטרון העירוני לדרמה של ורשה
1995 - Car Mikołaj" - הצאר ניקולאי - מאת סלובודז'אנק - בתיאטרון הטלוויזיה
בתרגום לעברית

2014 - הכיתה שלנו - בתרגום ענת זיידמן ובבימויו של חנן שניר הוצג על ידי התיאטראות הבימה והקאמרי בשיתוף פעולה, בהשתתפות השחקנים יבגניה דודינה, אלון דהן, ערן מור, נטע גרטי, אלכס קרול, דן שפירא ואחרים
פרסים ואותות הוקרה

1993 - פרס פשפורט פוליטיקי - של המגזין הפולני "פוליטיקה"
פרס קרן התרבות הכפרית על שם סטניסלב פיינטק - עבור המחזה "הנביא אליהו"
1994 - פרס קושצ'לסקי
2010 - פרס ניקה עבור המחזה "הכיתה שלנו" (2008)
סלובודז'אנק זכה פעמיים בפרס הראשון לתיאטרון פרינג' בפסטיבל הבינלאומי לתיאטרון באדינבורו
כמו כן בגראן פרי (הפרס הגדול) בתחרות לתיאטרון לבימוי מחזות עכשוויים מטעם משרד התרבות של פולין, וארבעה פרסים במפגשי התיאטרון של ורשה.
ראו

הטבח בידוובנה
זרימה רוטציונית

זרימה רוטציונית מתרחשת כאשר בכל נקודה בזורם  \nabla \times {\vec {V}}\neq 0 (הרוטור של  {\vec {V}}), כאשר  {\vec {V}} הוא שדה הזרימה. הזרימה היא רוטציונית כי לרכיבי הזורם יש מהירות זוויתית סופית.
אם בכל נקודה בזורם  \nabla \times {\vec {V}}=0, הזרימה היא זרימה אי רוטציונית, כלומר לחלקיקי הזורם אין מהירות זוויתית כלל - תנועתם במרחב היא העתקית בלבד.
ראו גם

מערבולת
ערבוליות (Vorticity) - גודל המאפיין מערבולות וזרימה רוטציונית
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
טדאוש שלוסרסקי

טדאוש שלוסרסקי (בפולנית: Tadeusz Ślusarski; ‏19 במאי 1950 – 17 באוגוסט 1998), היה אתלט פולני. היה אלוף אולימפי בקפיצה במוט.
ביוגרפיה

שלוסרסקי נולד בז'ארי. בתחרות הבינלאומית הראשונה שלו, באליפות אירופה לנוער באתלטיקה שנערכה בלייפציג, מזרח גרמניה בשנת 1968 הוא סיים במקום שישי בקפיצה במוט בתוצאה של 4.20 מטר.
בתחרות שנערכה בבידגושץ' ב-6 באוגוסט 1972 קבע שלוסרסקי בקפיצה במוט שיא פולין חדש של 5.29 מטר. 12 ימים לאחר מכן, בתחרות שנערכה בוורשה ב-18 באוגוסט הוא שיפר את השיא הפולני שוב והעמיד אותו על 5.30 מטר. שבועיים לאחר מכן, באולימפיאדת מינכן (1972) הוא סיים במקום 12 לאחר שלא הצליח לעבור את הגובה התחלתי שלו (5.00 מטר) בשלב הגמר. בשלב המוקדמות הוא עבר גובה של 5.00 מטר.
באליפות אירופה באתלטיקה באולם שנערכה בגטבורג, שוודיה במרץ 1974 זכה שלוסרסקי במדליית זהב בקפיצה במוט בתוצאה של 5.35 מטר, לפני אנטי קליומאקי מפינלנד (5.30 מטר). בתחרות שנערכה ב-20 ביוני אותה שנה הוא שיפר את שיא פולין בקפיצה במוט והעמידו על 5.42 מטר. באליפות אירופה באתלטיקה שנערכה ברומא, איטליה בספטמבר אותה שנה הוא סיים במקום שביעי בתוצאה של 5.20 מטר.
ביוגרפיה > שיאן עולם

בתחרות באולם שנערכה בוורשה ב-8 בפברואר 1976 קבע שלוסרסקי בקפיצה במוט שיא עולם באולם חדש של 5.56 מטר. בתחרות שנערכה ב-29 במאי אותה שנה הוא קבע שיא אירופה חדש של 5.62 מטר.
ביוגרפיה > אלוף אולימפי

באולימפיאדת מונטריאול (1976) זכה שלוסרסקי במדליית זהב בקפיצה במוט בשיא אולימפי חדש של 5.50 מטר, לפני אנטי קליומאקי ושיאן העולם דייוויד רוברטס מארצות הברית שעברו אף הם גובה של 5.50 מטר.
באוניברסיאדה שנערכה בסופיה, בולגריה בשנת 1977 זכה שלוסרסקי במדליית כסף בקפיצה במוט בתוצאה של 5.50 מטר אחרי בן ארצו ולדיסלב קוזקייביץ' שקבע 5.55 מטר ולפני ולדימיר טרופימיינקו מברית המועצות (5.50 מטר).
באליפות אירופה באתלטיקה באולם שנערכה במילאנו, איטליה במרץ 1978 זכה שלוסרסקי במדליית זהב בקפיצה במוט בתוצאה של 5.45 מטר, לפני ולדימיר טרופימיינקו (5.40 מטר). באליפות אירופה באתלטיקה שנערכה בפראג, צ'כוסלובקיה בספטמבר אותה שנה הוא לא הצליח לקבוע תוצאה כלשהי.
באולימפיאדת מוסקבה (1980) זכה שלוסרסקי במדליית כסף בקפיצה במוט בתוצאה של 5.65 מטר, בצוותא עם קונסטנטין וולקוב מברית המועצות, אחרי בן ארצו ולדיסלב קוזקייביץ' שקבע שיא עולם חדש של 5.78 מטר.
באליפות אירופה באתלטיקה שנערכה באתונה, יוון בשנת 1982 סיים שלוסרסקי במקום 12 בקפיצה במוט בתוצאה של 5.35 מטר.
באליפות אירופה באתלטיקה באולם שנערכה בבודפשט, הונגריה במרץ 1983 סיים שלוסרסקי במקום חמישי בקפיצה במוט בתוצאה של 5.50 מטר. באליפות העולם באתלטיקה הראשונה, שנערכה בהלסינקי, פינלנד באוגוסט אותה שנה, הוא סיים במקום רביעי בקפיצה במוט בתוצאה של 5.55 מטר. שבועיים לאחר מכן, בתחרות שנערכה בבריסל, בלגיה הוא קבע את שיאו האישי בקפיצה במוט - 5.70 מטר.
שלוסרסקי פרש מספורט תחרותי בשנת 1988. לאחר מכן, עבד כמאמן ראשי בעיר מגוריו אוטבוצק.
ביוגרפיה > מותו

ב-17 באוגוסט 1998, נהרג שלוסרסקי בתאונת דרכים על כביש - E65 (רשת הכבישים האירופית), בצפון פולין, ביחד עם ולדיסלב קומר אף הוא אלוף אולימפי, בהדיפת כדור ברזל (מינכן 1972).
תארים והישגים

בסך הכל זכה שלוסרסקי 5 פעמים באליפות פולין בקפיצה במוט ו-5 פעמים במקום שני.
שיאים אישיים

קפיצה במוט: 5.70 מטר (1983)
קפיצה במוט (באולם): 5.62 מטר (1983)
חוק הבולים (1765)

חוק הבולים (שם מלא: חוק חובות המושבות האמריקניות, 1765) היה חוק שקבע הפרלמנט הבריטי בשנת 1765, אשר חייב את שלוש עשרה המושבות הבריטיות באמריקה הצפונית במס בולים. חוק דומה חל על תושבי בריטניה הגדולה מזה כמה עשורים לפני כן, אך בניגוד לתושבי בריטניה, לתושבי המושבות לא ניתן ייצוג בפרלמנט. החוק בוטל לאחר שנה בעקבות מחאת המושבות והנזק הכלכלי שגרמה המחאה לממלכה. נהוג לראות בחוק כאחד הזרזים לפרוץ המהפכה האמריקאית, במהלכה נפרדו המושבות מהאימפריה הבריטית והקימו את ארצות הברית של אמריקה.
הסיבות לחקיקת החוק

החוק נחקק כדי לכסות את ההוצאות הכבדות של מלחמת הצרפתים והאינדיאנים  ולכלכל חיל משמר לטריטוריה החדשה של בריטניה בקנדה. החוק עבר בפרלמנט הבריטי ביוזמת שר האוצר בממשלתו של ויליאם פיט - צ'ארלס טאונסנד, ללא מתנגדים ב-22 במרץ 1765 ונכנס לתוקף באחד בנובמבר באותה השנה. חשוב לציין שחוק דומה היה קיים באי הבריטי מ-1694, אלא שבמושבות נועדו המיסים להיות נמוכים יותר. בנוסף, החוק נועד לאזן את רמת המיסוי בין אזרחי הממלכה לבין תושבי המושבות האמריקניות: עד אז, כל אזרח בריטי שילם בממוצע פי 26 יותר מס לשלטון הבריטי מאשר תושבי המושבות.
התגובות לחוק > השלב הראשון

בטרם עבר החוק בפרלמנט הבריטי נערכה עבורו תעמולה גדולה. היחס לחוק היה דואלי - מצד אחד הייתה אליו התנגדות עזה ומצד שני היו ניסיונות של לא מעט אישי ציבור להתמנות למפיצי בולים, לדוגמה ריצ'רד הנרי לי.
התגובות לחוק > השלב השני

המחאה עברה לשלב הבא כאשר פטריק הנרי, עורך דין מאזורי הספר של וירג'יניה הגיש לפרלמנט מסמך שכלל שבע הצעות בנוגע להתנהגות הממשל הבריטי שהיו אומנם קונקרטיות למדינתו, אך בשל הדמיון הרב בין המושבות אפשר היה בקלות רבה להחיל אותן גם על שאר המושבות. על-פי הטענות, לפרלמנט האנגלי אין הזכות להטיל מיסים על המתיישבים אלא רק לפרלמנט של וירג'יניה עצמה. כמו כן הוא טען שחוק הבולים פוגע בזכויות שמהן נהנו תושבי וירג'יניה מאז ומעולם בגלל היותם אנגלים, דהיינו מייצוג הולם בפרלמנט כפי שיש לתושבי האי הבריטי. בנוסף להצעות הכעיס את יושבי המליאה כאשר הצהיר:
אמנם הנרי התנצל על הדברים מאוחר יותר, אך האפקט לנאומו הסוער נשאר כשהיה.
התגובות לחוק > השלב השלישי

תנועת המחאה התפשטה עד מהרה הלאה ולבשה מימד חשוב יותר במסצ'וסטס. שם קבוצות שנתקראו "בני החירות" בזזו את ביתו של סגן המושל, התקיפו, איימו ותלו בחוצות העיר בובות בדמות תומכי החוק. פעולותיהם גרמו למפיצי בולים רבים להתפטר, חלקם באונס. על פי דרישת מסצ'וסטס התכנס בניו יורק "קונגרס חוק הבולים" שבו השתתפו נציגיהם של תשע מהמושבות.
הקונגרס שלח למלך ולשני בתי הפרלמנט עצומה שקראה לביטול החוקים שהחלו להתקבל מקץ מלחמת שבע השנים. הם טענו שלא ייתכן שהמלך יטיל עליהם מיסוי ללא ייצוג שלהם בפרלמנט במקביל. סיסמתם המפורסמת הייתה - "No taxation without representation", בתרגום חופשי - "אין מיסוי ללא ייצוג".
בנוסף לכך החלו להתגבש במושבות קבוצות סוחרים שהטילו חרם על מוצרים בריטיים. כתוצאה מהסירוב להפיץ את הבולים כמעט ונעצר לגמרי המסחר במושבות.
ביטול החוק

ב-18 במרץ 1766 ביטל הכתר הבריטי את החוק. הביטול היה בעיקר כתוצאה מלחצם של סוחרים בריטים שהודאגו מהפסדיהם ההולכים וגדלים במושבות המשותקות מסחרית. הם התהוו כקבוצות לחץ על הפרלמנט והשתמשו לשם כך בכוחם הרב. ביום בו בוטל החוק התקבל חוק מקביל - החוק ההצהרתי(אנ').
ראו גם

קונגרס חוק הבולים
אין מיסוי ללא ייצוג
חוקי טאונסנד
לינוי המלכה
קריקטורה בעיתון לונדוני מ-1766 המתארת את חוק הבולים: מרכבת הניצחון האמריקנית במדרון תלול, בהנהגת העגלון פיט
"זהו המקום לצרף את הבול", פעולת מחאה כנגד חוק מס הבולים בעלון מתיישבים
חמים וטעים (מחזמר)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 בימוי:  קייסי ניקולאו
 מילות השירים:  מארק שיימן וסקוט וויטמן
 מבוסס על:  הסרט חמים וטעים
 מוזיקה:  מארק שיימן
 מקום ההתרחשות:  שיקגו, סן דייגו
 תקופת ההתרחשות:  1933
 שפה:  אנגלית
 https://somelikeithotmusical.com/
חמים וטעים (באנגלית: Some Like It Hot) הוא מחזמר המבוסס על סרט בעל אותו שם, עם לחן מאת מארק שיימן, מילים לשירים מאת סקוט וויטמן ושיימן ותסריט מאת מת'יו לופז ואמבר ראפין. המחזמר, כמו הסרט, עוקב אחר סיפורם של מוזיקאים מעידן הג'אז בתקופת היובש.
בשנת 2023 היה המחזמר מועמד לפרס טוני למחזמר הטוב ביותר.
הפקות > ברודוויי (2022)

המחזמר תוכנן במקור לרוץ בתיאטרון קאדילק פאלאס (אנ') בשיקגו, אבל מאוחר יותר הוכרז שההרצה מבוטלת עקב מגפת הקורונה.
הפקת המחזמר החלה בהצגות מקדימות ב-1 בנובמבר 2022 בתיאטרון שוברט (אנ') בברודוויי, וערב הפתיחה התקיים ב-11 בדצמבר, בבימויו של קייסי ניקולאו ובכיכובם של כריסטיאן בורל כג'ו/ ג'וזפין, קווין דל אגילה כאוסגוד, ג'.האריסון גי כג'רי/ דפני ואדריאנה היקס כשוגר.
עלילה

מתרחש בשיקגו בתקופת היובש אשר גורמת לכולם לצימאון להתרגשות קטנה, חמים וטעים הוא סיפורם הצוהל של שני מוזיקאים שנאלצים להימלט מעיר הרוחות לאחר שהיו עדים לחיסול של המאפיה. עם גנגסטרים בעקבותיהם, הם חיים במנוסה בתור החברות החדשות ביותר בלהקה הגדולה ביותר שחצתה את המדינה אי פעם. האם הם יכולים להסתתר מבלי לאבד את עצמם לחלוטין? או שמא המאפיה, האמת ואולי אפילו האהבה עצמה ישיגו אותם סוף סוף?
דמויות וצוות שחקנים

| דמות | ברודוויי (2022) |
| --- | --- |
ג'ו/ ג'וזפין: כריסטיאן בורל
ג'רי/ דפני: ג'יי הריסון גי
שוגר: אדריאנה היקס
אוסגוד: קווין דל אגילה
סו המתוקה: נטשה איווט ויליאמס
מוליגן: אדם הלר
ספטס: מארק לוטיטו
מיני: אנג'י שוורר
רשימת שירים

| מערכה ראשונה | מערכה שנייה |
| --- | --- |
• "What Are You Thirsty For?" – סו ואנסמבל: • "Let's Be Bad" – אוסגוד, דפני ואנסמבל
• "You Can't Have Me (If You Don't Have Him)" – ג'ו וג'רי: • "Dance the World Away" – ג'ו, שוגר ואנסמבל
• "Vamp!" – ג'ו וג'רי: • "Fly, Mariposa, Fly" – אוסגוד ואנסמבל
• "I'm California Bound" – סו, ג'ו, ג'רי, שוגר ואנסמבל: • "You Coulda Knocked Me Over With a Feather" – דפני
• "A Darker Shade of Blue" – שוגר: • "He Lied When He Said Hello" – ג'ו ואנסמבל
• "Take It up a Step" – שוגר, ג'וזפין, דפני ואנסמבל: • "Ride Out the Storm" – שוגר
• "Zee Bap" – סו, ג'וזפין, דפני ואנסמבל: • "Tip Tap Trouble" – אנסמבל
• "At the Old Majestic Nickel Matinee" – שוגר: • "Baby, Let's Get Good" – אנסמבל
• "Poor Little Millionaire" – אוסגוד ואנסמבל: 
• "Some Like It Hot" – סו, שוגר, דפני ואנסמבל:
הערות שוליים

↑  Rebecca Rubin, ‘Some Like It Hot’ Musical Sets Broadway Cast, Opening Night Date, Variety, ‏2022-04-20 (באנגלית אמריקאית)
↑  Maureen Lee Lenker April 20, 2022 at 10:00 AM EDT, 'Some Like It Hot' musical coming to Broadway this fall, EW.com (באנגלית)
↑  Ryan Mcphee, Some Like It Hot Musical to Go Straight to Broadway, Scraps Chicago Premiere, Playbill, ‏May 15, 2020
↑  Andrew Gans, Christian Borle, J. Harrison Ghee, Adrianna Hicks Cast in Some Like It Hot Musical Workshop, Playbill, ‏March 01, 2022
↑  Logan Culwell-Block, Some Like It Hot Opens on Broadway December 11, Playbill, ‏December 11, 2022
1 2 3  עמוד המחזמר באתר Playbill
↑  צוות השחקנים המקורי באתר Playbill
| 0 | 1 | 2 |
| --- | --- | --- |
| הקודם: 2023: Into the Woods (2022 Broadway Cast Recording) | פרס גראמי לאלבום המחזמר הטוב ביותר  2024: Some Like It Hot (Original Broadway Cast) | הבא: |
חצי האי מלבה

| --- | --- |
אין תמונה חופשית
 מידע כללי
 על שם:  נלי מלבה 
 גובה:  393 מ' 
 מיקום:  אזור הברית האנטארקטית,
 קואורדינטות:  66°31′00″S 98°18′00″E﻿ / ﻿66.5167°S 98.3°E﻿ / -66.5167; 98.3
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחצי האי מלבה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחצי האי מלבה
 
חצי האי מלבה (באנגלית: Melba Peninsula), הוא חצי אי רחב, המכוסה קרח, בארץ המלכה מרי, שבאנטארקטיקה.
חצי האי ממוקם בין קרחון ריד, למפרץ הרוחות.
מדף הקרח שקלטון ממוקם לחוף חצי האי מלבה.
שיא גובהו של חצי האי מלבה - 393 מטרים מעל פני הים.